ગામમાં સ્વામિનારાયણ આરોગ્ય ધામ સ્થાપ્યું છે. આમાં અનુભવી અને જાણકાર વૈદ છે, જેનો પગાર પરિવાર આપે છે. રોજની પૂરી દવા માત્ર બે રૂપિયામાં આપવામાં આવે છે. આવી જ રીતે ખંભાતમાં સ્વામિનારાયણ આરોગ્યધામ કર્યું છે, જેમાં એલોપથીની દવાઓ, તપાસ અને લેબોરેટરીમાં તપાસ બધું માત્ર રોજના પાંચ રૂપિયામાં થાય છે. ખંભાતની જનરલ હોસ્પિટલમાં ડેન્ટલ વોર્ડ, સોનોગ્રાફી, તાત્કાલિક સારવાર અને પુરુષોનો વોર્ડ – આ બધું પરિવારના દાનથી અદ્યતન થયું છે. ભગવતીભાઈ ખંભાત જનરલ હોસ્પિટલના ટ્રસ્ટી છે.